KOMMISSIONENS BESLUTNING af 28. november 1996 om modeller til sundhedserklæring og sundhedsmærker ved indførsel af fersk fjerkrækød fra tredjelande (EØS-relevant tekst) (96/712/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/116/EØF af 17. december 1992 om ændring og ajourføring af direktiv 71/118/EØF om sundhedsmæssige problemer i forbindelse med produktion og afsætning af fersk fjerkrækød (1), senest ændret ved akten vedrørende Østrigs, Finlands og Sveriges tiltrædelse, særlig artikel 14, litra B, nr. 1), litra c), og

ud fra følgende betragtninger:

I Kommissionens beslutning 94/984/EF (2), senest ændret ved beslutning 96/456/EF (3), er der fastsat dyresundhedsmæssige betingelser og bestemmelser om udstedelse af sundhedscertifikat ved indførsel af fersk fjerkrækød fra visse tredjelande;

modellen til sundhedserklæring og sundhedsmærke ved sådan indførsel skal også fastsættes;

Rådets beslutning 95/411/EF fastsætter reglerne for mikrobiologiske undersøgelser af stikprøver af fersk fjerkrækød bestemt til Finland og Sverige (4);

desuden kan et tredjeland, når det er muligt at anerkende betingelser, der giver tilsvarende garantier, forelægge et forslag om en sådan anerkendelse for Kommissionen til overvejelse;

da der er tale om en ny ordning, bør der indrømmes en vis frist for dens gennemførelse;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Medlemsstaterne sikrer, at sundhedscertifikatet i beslutning 94/984/EF, der ledsager fersk fjerkrækød, som indføres fra tredjelande, suppleres med en behørigt udfyldt og underskrevet sundhedserklæring svarende til modellen i bilag I.

2. Erklæringen udfærdiges på mindst et af de officielle sprog i de medlemsstater, hvor indførslen til Fællesskabet finder sted.

Artikel 2

Det ferske fjerkrækød, der skal forsendes til Fællesskabet, og som opfylder kravene i nærværende beslutning og i beslutning 94/984/EF, skal forsynes med et sundhedsmærke, der opfylder kriterierne i bilag II.

Artikel 3

Denne beslutning anvendes fra den 1. januar 1997.

Artikel 4

Denne beslutning er rettet til medlemsstaterne.

Udfærdiget i Bruxelles, den 28. november 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 1.

(2) EFT nr. L 378 af 31. 12. 1994, s. 1.

(3) EFT nr. L 188 af 27. 7. 1996, s. 52.

(4) EFT nr. L 243 af 11. 10. 1995, s. 29.

BILAG I

SUNDHEDSERKLÆRING OM FERSK FJERKRÆKØD

>START GRAFIK>

Undertegnede embedsdyrlæge erklærer i henhold til Rådets direktiv 71/118/EØF nedenstående:

1) Ovenfor beskrevne kød opfylder kravene i kapitel II og eventuelle tillægsbetingelser til direktiv 71/118/EØF, og det er især fundet egnet til menneskeføde efter levende syn og kødkontrol foretaget i henhold til direktivet.

2) Ovenfor beskrevne kød har/har ikke (1) været kølet ved neddypning.

3) Ovenfor beskrevne kød er mærket i henhold til artikel 2 i beslutning 96/712/EF.

4) Ovenfor beskrevne kød opfylder betingelserne i Rådets direktiv 95/411/EF (2).

Udfærdiget i ................. , den ................

.................................

(embedsdyrlægens underskrift) (3)

...........................................

(navn, stilling og titel med blokbogstaver)

Stempel (3)

(1) Det ikke gældende bedes overstreget.

(2) Overstreges, såfremt forsendelsen ikke er beregnet til udførsel til Sverige og Finland.

(3) Underskrift og stempel skal være i en fra påtrykket afvigende farve.

>SLUT GRAFIK>

BILAG II

SUNDHEDSMÆRKE FOR FERSK FJERKRÆKØD

Det sundhedsmærke, der omhandles i artikel 2 i Kommissionens beslutning 94/984/EØF, skal omfatte følgende:

a) For kød indpakket i individuelle enheder eller i småpakninger:

- foroven: oprindelseslandets ISO-kode

- i midten: slagteriets, henholdsvis opskæringsvirksomhedens eller pakkeriets veterinære autorisationsnummer.

Bogstaver og tal skal være 0,2 cm høje.

b) For store pakninger: et mindst 6,5 cm bredt og 4,5 cm højst ovalt mærke med angivelse af landets navn, dets ISO-kode og slagteriets, henholdsvis opskæringsvirksomhedens eller pakkeriets veterinære autorisationsnummer. Bogstaverne skal være mindst 0,8 cm høje og tallene mindst 1 cm høje. Sundhedsmærket kan desuden indeholde en angivelse, der gør det muligt at identificere den dyrlæge, som har foretaget sundhedsinspektion af kødet.

Det materiale, der benyttes til mærkning, skal opfylde alle hygiejnekrav, og oplysningerne skal fremgå i letlæselig form.

Bestemmelserne i punkt 65, 67 og 68 i kapitel XII i bilag I til Rådets direktiv 71/118/EØF anvendes med de fornødne ændringer på sundhedsmærkningen såvel som på anvendelsen af storpakninger.